nahid-hub/BLUGE-bengali-wikipedia-section-title-prediction huggingface dataset:
সুফি শব্দটির দুইটি ব্যুৎপত্তি পাওয়া যায়। সাধারণভাবে, শব্দটির আভিধানিক অর্থ ' "()" এর থেকে এসেছে, যার আরবি অর্থ " বিশুদ্ধতা" বা "পবিত্রতা" বা "শুদ্ধতা" বা "পাপশূণ্যতা", এ প্রসঙ্গে তাসাউফের অনুরূপ ইসলামের আরেকটি ধারণা বিবেচিত হয়ে থাকে যা তাজকিয়া (تزكية, অর্থ : আত্মশুদ্ধি) নামে পরিচিত, যা সুফিবাদেও ব্যাপকভাবে ব্যবহৃত হয়ে থাকে। আরেকটি আরবি মূল পাওয়া যায়, যা "পশম", ' "()", শব্দটি থেকে সৃষ্টি হয়েছে বলে ধারনা করা হয়ে থাকে। পশম ছিল তৎকালীন মুসলিম তাপসদের সাধারণ পোশাক। সুফি আল-রুধাবারি এই দুইটি মূলকে একত্রিত করেছেন যিনি বলেন, "সুফি হলেন সে ব্যক্তি যিনি সর্বোচ্চ পরিশুদ্ধ অবস্থায় পশমী বস্ত্র পরিধান করেন।" তবে আল-কুশাইরি এবং ইবনে খালদুন উভয়ই ভাষাগত ভিত্তিতে সউফ ছাড়া অন্যান্য অর্থের সম্ভাবনার প্রত্যাখ্যান করেছিলেন।
মুসলিম পন্ডিতরা একমত হয়েছেন যে, "সউফ" ("") বা "পশম" হল "সুফি" শব্দটির সম্ভাব্য মূল। আবার অনেকের মতে সুফি শব্দটি এসেছে আসহাবে সুফফা থেকে, আশ্রয়হীন সাহাবীদের একটি দল, যাদের নবী মুহাম্মদ মসজিদে নববীর প্রাঙ্গনে সুফফা নামক স্থানে থাকার বন্দোবস্ত করে দিয়েছিলেন, তারা সেখানে নবী মুহাম্মদ কে সাহচার্য দিতেন এবং সেখানে যিকির করতেন, তাদের মধ্যে সবচেয়ে সুপরিচিত সাহাবা ছিলেন আবু হুরাইরা। কেউ কেউ আল-মসজিদ-নবাবিতে বসে থাকা ঐ সহাবাদের প্রথম সুফি হিসেবে বিবেচনা করেন।

সঠিক অনুচ্ছেদ শিরোনাম কোনটি?
titleA. সোহরাওয়ার্দিয়া তরিকা
titleB. মুরিদিয়া তরিকা
titleC. চিশতিয়া তরিকা
titleD. শব্দতত্ত্ব
উত্তর: titleD
আইএমও-তে সর্বোমোট ৬ টি সমস্যা থাকে এবং প্রতি সমস্যায় ৭ পয়েন্ট থাকে। ক্যালকুলেটরের ব্যবহার নিষিদ্ধ। পরীক্ষা দু'দিন ধরে চলে। প্রথম দিনে তিনটি এবং দ্বিতীয় দিনে ৩টি করে মোট ৬ টি সমস্যার সমাধান করতে হয়; প্রতিদিন সাড়ে চার ঘণ্টা করে মোট নয় ঘণ্টা সময় পাওয়া যায়। সমস্যাগুলো মাধ্যমিক স্কুল গণিতের নানা বিভাগ থেকে করা হয় যাদের মোটা দাগে জ্যামিতি, বীজগণিত, সংখ্যাতত্ত্ব এবং কম্বিনেটরিক্স ইত্যাদি বিভাগে ভাগ করা যায়। এই সমস্যাগুলো সমাধান প্রাক-বিশ্ববিদ্যালয় পর্যায়ের জ্ঞান দিয়ে করা গেলেও প্রচুর অভিজ্ঞতা এবং দক্ষতার প্রয়োজন হয়।

স্বাগতিক দেশ ব্যতীত অন্যান্য অংশগ্রহণকারী দেশসমূহ স্বাগতিক দেশের নির্বাচিত সমস্যা নির্বাচন কমিটির নিকট সমস্যা প্রস্তাব করতে পারে, যেখান থেকে কমিটি সম্ভাব্য প্রশ্নের একটি সংক্ষিপ্ত তালিকা তৈরি করে। দলনেতারা প্রতিযোগিদের পূর্বেই আইএমও ভেন্যুতে পৌঁছে যান এবং তাদের নিয়ে গঠিত হয় আইএমও জুরি যারা প্রতিযোগিতা সংক্রান্ত সকল আনুষ্ঠানিক সিদ্ধান্ত গ্রহণ করেন, যার প্রথমেই থাকে সংক্ষিপ্ত তালিকা থেকে প্রতিযোগিতার জন্যে ছয়টি সমস্যা নির্বাচন করা। দলনেতারা প্রশ্ন সম্বন্ধে পূর্বেই জেনে যান বলে পরীক্ষার পূর্বে তাদের দল থেকে পৃথক রাখার ব্যাপারটি কঠোরভাবে মেনে চলা হয়।

প্রতিটি দেশের প্রাপ্ত নম্বর ঐ দেশের দলনেতা ও উপ-দলনেতার এবং স্বাগতিক দেশের নিয়োগ করা সমন্বয়কের (স্বাগতিক দেশের ক্ষেত্রে সমস্যা প্রস্তাবকারী দেশের দলনেতা) ঐকমত্যের ভিত্তিতে স্থির করা হয় এবং এ নিয়ে কোন বিতর্ক সৃষ্টি হলে তা প্রধান সমন্বয়ক এবং তাতেও সমাধান না হলে শেষ পর্যন্ত জুরির শরণাপন্ন হতে হয়।

সঠিক অনুচ্ছেদ শিরোনাম কোনটি?
titleA. পদক
titleB. আইএমও'র সমস্যা ও নম্বর বণ্টন
titleC. দল নির্বাচন প্রক্রিয়া
titleD. ইতিহাস
উত্তর: titleB
বিজ্ঞানী টমাস হল্‌ৎজ্‌ ২০০৮ খ্রিষ্টাব্দে মেসোজোয়িক ডাইনোসর প্রজাতিদের একটি তালিকা প্রস্তুত করেন। নিচে সেই তালিকার ভিত্তিতে বিভিন্ন ডাইনোসরের বিবর্তনীয় আন্তঃসম্পর্ক বা শ্রেণীবিন্যাসের একটি সরলীকৃত ছক দেওয়া হল। আরও বিস্তৃত ও সাম্প্রতিক তালিকার জন্য দেখুন ডাইনোসরের শ্রেণীবিন্যাস।
বর্তমানে বিলুপ্ত বিভাগগুলোর নামের পাশে ছুরি (†) চিহ্ন বসানো আছে।


সঠিক অনুচ্ছেদ শিরোনাম কোনটি?
titleA. শ্রেণীবিন্যাসবিদ্যা
titleB. প্যালিওসিনে সম্ভাব্য ধারাবাহিকতা
titleC. উৎপত্তি এবং প্রাথমিক বিবর্তন
titleD. মানুষের সংস্কৃতিতে উপস্থাপনা
উত্তর: titleA
বিরল প্রাথমিক অ্যাবডোমিনাল প্রেগন্যান্সি নির্ণয় করতে, স্টুডিফোর্ডস ক্রাইটেরিয়া পূর্ণ করতে হবে: টিউব এবং ডিম্বাশয়দ্বয় স্বাভাবিক হতে হবে, জরায়ু এবং পেটের গহ্বরের মধ্যে কোন অস্বাভাবিক সংযোগ (ফিস্টুলা) থাকলে চলবেনা, এবং প্রথমে টিউবে গর্ভধারণ না হয়ে গর্ভাবস্থা শুধুমাত্র পেরিটোনিয়াল পৃষ্ঠে হতে হবে। ১৯৬৮ তে ফ্রেডরিক ও র‍্যানকিন দ্বারা স্টুডিফোর্ডস ক্রাইটেরিয়া আরো বিশদভাবে বলে আণুবীক্ষণিক তথ্যও অন্তর্ভুক্ত করা হয়।

সঠিক অনুচ্ছেদ শিরোনাম কোনটি?
titleA. চিকিৎসা
titleB. ঝুঁকির কারণ সমূহ
titleC. প্রক্রিয়া
titleD. নির্ণায়ক
উত্তর: titleD
১৮৭৫ খ্রিষ্টাব্দের এপ্রিল মাসে কলিকাতা মিউনিসিপ্যালিটির নিয়ন্ত্রণাধীন মাদারিপুর মিউনিসিপ্যাল কমিটি স্থাপিত হয়। যা পরবর্তীতে মাদারিপুর পৌরসভা নামে আখ্যায়িত করা হয়। তৎকালিন মাদারিপুর মহকুমা প্রশাসক জে.বি. স্টুয়ার্ড এর সভাপতিত্বে ১৮৭৫ খ্রিষ্টাব্দের ২৬শে জুন মিউনিসিপ্যালিটির প্রথম সভা অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. পত্র-পত্রিকা ও সাময়িকী
titleB. হাট-বাজার
titleC. প্রতিষ্ঠাকাল
titleD. শিক্ষা ব্যবস্থা
উত্তর: titleC
বাংলাদেশের বৃহত্তম দ্বীপ ভোলার অনগ্রসর জনগোষ্ঠীর উন্নয়নের লক্ষ্যে তৎকালীন জেলা প্রশাসক জনাব আব্দুল আজীজ এবং কয়েকজন বিদ্যোৎসাহী ব্যক্তির উদ্যোগে ১৫ সেপ্টেম্বর ১৯৬২ খ্রীষ্টাব্দে একাদশ বিজ্ঞান,বাণিজ্য ও মানবিক বিভাগ নিয়ে বেসরকারি রুপে ভোলা কলেজ যাত্রা শুরু করে। ১৯৬৩-৬৪ শিক্ষাবর্ষে কলেজ টিতে ডিগ্রি (পাস) কোর্স চালু হয় । ১৯৭৯ সালের ৭ ই মে কলেজটিকে জাতীয়করণ করা হয়। ১৯৬২ সালে কলেজটি প্রতিষ্ঠার প্রাথমিক পর্যায়ের ক্লাশ সমুহ অনুষ্ঠিত হত । বর্তমান আব্দুর রব মাধ্যমিক বিদ্যালয়ে। অতঃপর ভোলার বিদ্যোৎসাহী ব্যক্তিদের অক্লান্ত ও নিরলস প্রচেষ্টায় কলেজের নাম এ ক্রয়কৃত জমিতে টিনের ঘর নির্মাণ করে কলেজটির কার্যক্রম পুরোমাত্রায় চালু হয়। ১৯৬৬-৬৭ খ্রী. পাকা ভবন এর নির্মাণ কাজ চালু হয় এবং পরবর্তী সময় পাকা ভবন টি বিভিন্ন রুপ সংষ্কার হয়ে বর্তমান রুপ লাভ করেছে।

সঠিক অনুচ্ছেদ শিরোনাম কোনটি?
titleA. মাঠ
titleB. প্রতিষ্ঠার পটভূমি
titleC. গ্রন্থাগার
titleD. ছাত্র ছাত্রীদের আবাসন
উত্তর: titleB
ইন্ডিয়ান এক্সপ্রেস বৈজয়ন্তীমালাকে ১৯৫৮ সালের বর্ষসেরা মহিলা চিত্রতারকারূপে ঘোষণা করে। একইভাবে বক্সঅফিসইন্ডিয়া.কম বর্ষসেরা তিন মহিলা চিত্রতারকার একজনরূপে তাকে স্বীকৃতি দেয়।

চলচ্চিত্রের পাশাপাশি বৈজয়ন্তীমালা'র প্রধান আগ্রহের কেন্দ্রবিন্দু ছিল ভারতীয় শাস্ত্রীয় সঙ্গীতের প্রধান শাখা ভরতনাট্যম। চলচ্চিত্র জীবন ত্যাগ করার পরও নৃত্যকলায় অংশ নিতেন তিনি। ফলশ্রুতিতে ১৯৮২ সালে শিল্পকলায় অসামান্য অবদান রাখার প্রেক্ষিতে সর্বোচ্চ ভারতীয় সঙ্গীত নাটক একাডেমি পুরস্কার লাভ করেন। এছাড়াও গল্ফ খেলায়ও আগ্রহ রয়েছে তার। চেন্নাইয়ের অন্যতম বয়োঃবৃদ্ধের মর্যাদাও উপভোগ করছেন তিনি।

২০১১ সালে জনপ্রিয় অভিনেতা দেব আনন্দের মৃত্যুতে গভীর শোকাহত হন। তার স্মৃতিচারণ করতে গিয়ে বলেন যে, মাদ্রাজে চলচ্চিত্রায়ণের সময় আনন্দ তাকে 'পাপা' বলে ডাকতেন। তামিল ভাষায় পাপা পরিভাষাটি তার পরিবার ও বন্ধুদের ক্ষেত্র ব্যবহার করা হতো। সেটে তিনি প্রায়শঃই বলতেন, পাপা কোথায়, আমার নায়িকা কোথায়।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. সম্মাননা
titleC. প্রারম্ভিক জীবন
titleD. রাজনৈতিক জীবন
উত্তর: titleB
১৯১৩ সালে মাত্র ৩৯ বছর বয়সে এ. কে. ফজলুক হক বঙ্গীয় আইন পরিষদের সদস্য নির্বাচিত হন। ১৯১৫ সালে পুনরায় ঢাকা বিভাগ থেকে বঙ্গীয় আইন পরিষদের সদস্য নির্বাচিত হন। ১৯১৩ থেকে ১৯১৬ সাল পর্যন্ত তিনি এ পরিষদের সভায় মোট ১৪৮ বার বক্তৃতা করেন। ১৪৮ বার বক্তৃতার ভেতর ১২৮ বার তিনি দাড়িয়ে ছিলেন মুসলমানদের শিক্ষা সম্পর্কে বক্তৃতা দেওয়ার জন্য। তার অদম্য চেষ্টার ফলে ১৯১৬ সালে কলকাতা বিশ্ববিদ্যালয় এলাকায় কারমাইকেল ও টেইলার হোস্টেল স্থাপন করা হয়েছিল। তৎকালীন শিক্ষা বিভাগের ডি.পি.আই হর্ণেল সাহেব তখন ফজলুল হকের শিক্ষা বিষয়ক উদ্যোগের প্রশংসা করে তাকে বাংলার "বেন্থাম” হিসেবে আখ্যায়িত করেন।

সঠিক অনুচ্ছেদ শিরোনাম কোনটি?
titleA. বাংলার মুখ্যমন্ত্রী
titleB. র‌্যামজে ম্যাকডোনাল্ডের গোলটেবিল বৈঠক
titleC. মুসলিম লীগে যোগদান
titleD. বঙ্গীয় আইন পরিষদ
উত্তর: titleD
খাব্বাব ইবনুল আরাতের সারাটি জীবন দারিদ্রের কষাঘাতে জর্জরিত হলেও জীবনের শেষ ভাগে তার যথেষ্ট সচ্ছলতা আসে। খলীফা উমর ও উসমানের খিলাফতকালে যখন সকল সাহাবীর নিজ নিজ মর্যাদা অনুসারে ভাতা নির্ধারিত হয়, হযরত খাব্বাব তখন থেকে মোটা অঙ্কের ভাতা লাভ করেন। তখন প্রচুর অর্থ তাঁর হাতে জমা হলে তিনি এই সব অর্থ অভাবগ্রস্থ ও দরিদ্রদের মধ্যে বিলিয়ে দিতেন ।

সঠিক অনুচ্ছেদ শিরোনাম কোনটি?
titleA. দাওয়াতি কাজ
titleB. একটি হাদিস
titleC. ইসলাম গ্রহণ
titleD. রাশিদুন খিলাফত আমলে
উত্তর: titleD
খুলি একটি জটিল কাঠামো,এর হাঁড়সমূহ অন্তঃমেমব্রেন এবং অন্তঃকণ্ড্রিয়াল-উভয় প্রকার অসিফিকেশন দ্বারা সৃষ্ট।খুলির উপরিভাগের হাঁড়গুলো,মুখমণ্ডলীয় হাঁড়সমূহ ও ণিউরোক্রেনিয়াম এর দুইপাশের হাঁড়গুলো ডার্মাল হাঁড়;যা অন্তঃমেমব্রেন অসিফিকেশন এর মাধ্যমে সৃষ্ট।যদিও টেম্পোরাল হাঁড় অন্তঃমেমব্রেন অসিফিকেশন এর মাধ্যমে সৃষ্ট;এন্ডোক্রেনিয়াম, মস্তিষ্ক ধারণকারী হাঁড়সমূহ(অক্সিপিটাল,স্ফেনয়েড ও ইথময়েড) মূলত অন্তঃকন্ড্রিয়াল অসিফিকেশন এর মাধ্যমে সৃষ্ট। আবার ফ্রন্টাল ওও প্যারাইটাল হাঁড়দ্বয় সম্পূর্ণভাবে অন্তঃমেমব্রেনাস।খুলির বেস এবং ফোসাসমূহ;সম্মুখ,মধ্যবর্তী ও পশ্চাৎ ক্রেনিয়াল ফোসা-এদের জ্যামিতিক অনুপাত খুব দ্রুত পরিবর্তিত হয়।সম্মুখ ক্রেনিয়াল ফোসাটি মূলত গর্ভাবস্থার প্রথম তিন মাসে পরিবর্তিত হয়,আর খুলির জন্মগত ত্রুটিগুলো মূলত এই সময়েই ঘটে।

জন্মের সময়,মানুষের খুলি ৪৪টি পৃথক হাঁড়ের অংশের সমন্বয়ে গঠিত হয়।বৃদ্ধি চলাকালে এই হাঁড়ের অংশগুলোর মাঝে অনেকগুলোই একত্রে সংযুক্ত হয়ে শক্ত হাঁড় তৈরি করে(যেমন ফ্রন্টাল হাঁড়)।খুলির উপরিভাগের হাঁড়গুলো প্রথমদিকে ফ্রন্টানেলি নামের ঘন যোজককলা-পূর্ণ অঞ্চল দ্বারা পৃথক করা থাকে।মোট ৬টি ফ্রন্টানেলি দেখা যায়: ১টি সম্মুখ(ফ্রন্টাল),১টি পশ্চাৎ(অক্সিপিটাল),২টি স্ফেনয়েড(সম্মুখপার্শ্বীয়) ও ২টি ম্যাস্টয়েড(পশ্চাৎপার্শ্বীয়)।জন্মের সময় এই ফ্রন্টানেলি গুলো তন্তুময় ও নড়নক্ষম থাকে,যা জন্মপ্রক্রিয়া ও পরবর্তী মস্তিষ্ক বৃদ্ধির জন্য প্রয়োজনীয়।এই প্রক্রিয়া "অবস্টেট্রিকাল হিঞ্জ" এর উপর বেশ চাপ প্রয়োগ করে,যা স্কোয়ামাস হাঁড় ও অক্সিপিটাল হাঁড়ের সংযোগস্থলে অবস্থিত।এই চাপের ফলে সম্ভাব্য জটিলতা হল গ্রেট সেরেব্রাল শিরা ফেটে যাওয়া।বৃদ্ধি ও অসিফিকেশন এর অগ্রগতির সাথে সাথে ফ্রন্টানেলির যোজককলা অংশ ধীরে ধীরে অস্থি দিয়ে প্রতিস্থাপিত হয়ে সুচার সৃষ্টি করে।মানুষের খুলিতে মোট ৫টি সুচার রয়েছে: ২টি স্কোয়ামাস সুচার,১টি করোনাল,১টি ল্যাম্বডয়েড ও ১টি স্যাজাইটাল সুচার।
পশ্চাৎ ফ্রন্টানেলি সাধারণত জন্মের আট সপ্তাহের মাথায় বন্ধ হয়ে যায়,কিন্তু সম্মুখ ফ্রন্টানেলি জন্মের আঠারো মাস পর্যন্তও খোলা থাকতে পারে।সম্মুখ ফ্রন্টানেলিটি ফ্রন্টাল ও প্যারাইটাল হাঁড়দ্বয়ের সংযোগস্থলে অবস্থিত,এটি একটি শিশুর কপালের উপরদিককার কোমল অংশ।মনযোগ দিয়ে লক্ষ্য করলে এই অঞ্চলের স্পন্দন পর্যবেক্ষণ এর মাধ্যমে একটি শিশুর হৃদস্পন্দন গোনা সম্ভব।

নবজাতকের মাথার খুলি সাধারণত শরীরের অন্যন্য অংশের অনুপাতে বড় হয়।আর মুখমণ্ডলীয় অস্থিকাঠামোটি ক্যালভেরিয়ার এক সপ্তমাংশ হয়(যা একজন প্রাপ্তবয়স্ক মানুষের ক্ষেত্রে অর্ধেক)।খুলির বেস খাটো ও সরু হয়,যদিও অন্তঃকর্ণ প্রায় প্রাপ্তবয়স্কদের সমান আকৃতির হয়।

সঠিক অনুচ্ছেদ শিরোনাম কোনটি?
titleA. অস্থিবিদ্যা
titleB. মানুষের খুলির ভ্রূণগত উৎপত্তি
titleC. আঘাত ও চিকিৎসা
titleD. মেরুদণ্ডী প্রাণীদের খুলি
উত্তর: titleB
হাফিজ যুবায়ের আলী যাঈ স্নাতক ডিগ্রি অর্জন করেছেন এবং পরবর্তীতে দুটি স্নাতকোত্তর ডিগ্রি অর্জন করেছেন, একটি ১৯৮৩ সালে ইসলামী পড়াশোনা এবং অন্যটি ১৯৯৪ সালে লাহোরের পাঞ্জাব বিশ্ববিদ্যালয় থেকে আরবি ভাষায় পাস করেন। অতিরিক্ত হিসাবে, তিনি ফয়সালাবাদের সালাফি বিশ্ববিদ্যালয় থেকে চতুর্থবার স্নাতক ডিগ্রি অর্জন করেছেন। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষা
titleC. সম্পাদনা ও প্রকাশনা
titleD. জীবনী
উত্তর: titleB
জেএমবির লক্ষ্য শরিয়া আইনের ওপর ভিত্তি করে ইসলামী রাষ্ট্রের সাথে মিল রেখে বাংলাদেশ সরকার প্রতিষ্ঠা করা । তারা বাংলাদেশের রাজনৈতিক পদ্ধতির বিরোধিতা করে এবং পবিত্র কুরআন ও হাদিসে বর্ণিত ইসলামি মডেলের ভিত্তিতে সমাজ গড়ে তুলতে চায়। সংগঠনটি আফগানিস্তানের তালিবানদের আদর্শ অনুসরণ করে। এর প্রধান উদ্ধৃত করেন যে "আমাদের মডেলের মধ্যে ইসলামের অনেক নেতা ও পণ্ডিত রয়েছে। কিন্তু আমরা প্রয়োজন হিসাবে তালিবান থেকে যথটাসম্ভব (মতাদর্শ) গ্রহণ করব। " শরিয়া বা ইসলামী আইনের লঙ্ঘন হিসাবে জেএমবি গণতন্ত্রকে বিরোধিতা করে। 

এছাড়া তারা সমাজতন্ত্রের বিরোধিতা করে এবং বামপন্থী চরমপন্থীদের, বিশেষ করে পূর্বাঙ্গার বাংলার কমিউনিস্ট পার্টির (পিবিসিপি) এর প্রচণ্ড বিরোধী। রাজনৈতিক সংগঠন ছাড়া জেএমবি সাংস্কৃতিক অনুষ্ঠান, সিনেমা হল, মন্দির এবং এনজিও প্রতিষ্ঠানের বিরোধিতা করে। তাদের একটি লিফলেটে বলা হয়েছে, "আমরা অ-ইসলামী আইন চাই না, আমরা চাই কুরআনের আইন চালু করা যাক। মানুষের দ্বারা সৃষ্ট আইনগুলো কখনো শান্তি বয়ে আনতে পারে না। শুধুমাত্র আল্লাহর আইনই জয়ী হবে। " 

জেএমবি বেশ কয়েকটি সহিংস হামলা এবং বোমা হামলার দায় স্বীকার করেছে। ২০০৫ সালে প্রকাশিত তাদের একটি প্রচারপত্রে বলেছে: আমরা আল্লাহর সৈনিক। আমরা নবী সাল্লাল্লাহু আলাইহি ওয়াসাল্লাম এবং বীরত্বপূর্ণ মুজাহিদীনদের শতাব্দী ধরে বাস্তবায়ন করা আল্লাহর আইন বাস্তবায়নে অস্ত্রোপচার করেছি। সরকার দেশে ইসলামী আইন প্রতিষ্ঠা না করে আল্লাহর আইন অনুসারীদের গ্রেফতার করে। সরকার তাদের বাহিনীকে জামায়াত-উল-মুজাহিদিনের দমন করার জন্য প্রণোদনা দেয়। এসব বিষয়ে জেএমবির প্রতিবাদ, ইনশা আল্লাহ অব্যাহত থাকবে। গোষ্ঠীর কয়েকজন বন্দি সদস্য দাবি করেছে যে ব্র্যাক, প্রশিকা এবং গ্রামীণ ব্যাংকের মতো ঐতিহ্যগত বাংলাদেশী সাংস্কৃতিক ও বেসরকারি সংস্থাগুলি ধ্বংস করা তাদের করা লক্ষ্য। নেতা আবদুর রহমানকে জেএমবি কর্মীদের প্রশিক্ষণে বলেন যে, "নারীদের হিজাব (পর্দা) পরতে নিরুৎসাহিত করে গ্রামীণ ব্যাংক, ব্র্যাক, প্রশিকা, আশা। এসব সংস্থার সম্পদ ও মূল্যবান সামগ্রী লুট করা কোনো অপরাধ নয়।’ 

সঠিক অনুচ্ছেদ শিরোনাম কোনটি?
titleA. সন্ত্রাসী কার্যক্রম
titleB. চিন্তাধারা
titleC. নেটওয়ার্ক
titleD. নেতৃত্ব
উত্তর: titleB
আমানুল্লাহ কবীর ১৯৬৯ সালে দৈনিক পয়গাম পত্রিকা দিয়ে সাংবাদিকতা শুরু করেন। ১৯৭১ সালে ইংরেজি সাংবাদিকতার সঙ্গে জড়িত হন। দ্য পিপল-এ কাজ করার সময় শুরু হয় মুক্তিযুদ্ধ । ১৯৭১ সালের ২৫ মার্চ রাতে পাকিস্তানি হানাদার বাহিনী হামলা চালিয়ে পত্রিকার অফিসটি গুড়িয়ে দেয়। অল্পের জন্যে প্রাণে বেঁচে যান আমানুল্লাহ করিব । পরে তিনি ঢাকা নগরী ছেড়ে জামালপুরের মেরান্দহ উপজেলার রেখিরপাড় গ্রামে তার জন্মস্থানে ফিরে যান। সেখান থেকে সক্রিয়ভাবে বাংলাদেশের স্বাধীনতা যুদ্ধে অংশগ্রহণ করেন।

স্বাধীনতার পর দ্য পিপল পুনরায় আত্মপ্রকাশ করলে তিনি আবার এ পত্রিকায় যোগ দিয়ে স্বাধীন বাংলায় সাংবাদিকতা শুরু করেন। এরপর দ্য ইন্ডিপেন্ডেন্টে নির্বাহী সম্পাদক হিসেবে দায়িত্ব পালন করেন । ২০০১ সালের অক্টোবরে তিনি বাংলাদেশ সংবাদ সংস্থার (বাসস)-এর ব্যবস্থাপনা পরিচালক ও প্রধান সম্পাদক পদে নিযুক্ত হন । ২০০৪ সাল থেকে দৈনিক আমার দেশ পত্রিকায় সম্পাদক হিসেবে দায়িত্ব পালন করেন। সাংবাদিকতা পেশার শত ব্যস্ততায় কবিতা, গল্প ও বেশ কিছু প্রবন্ধ লিখেছেন। পরবর্তী সময়ে সমসাময়িক ঘটনার ওপর বাংলা ও ইংরেজি ভাষায় লেখার ওপরই বেশি গুরুত্ব দেন। 

মৃত্যুর আগের ৫ বছর বিডিনিউজ টোয়েন্টিফোর ডটকমের জ্যেষ্ঠ সম্পাদক ছিলেন। বাংলাদেশের এক সময়কার জনপ্রিয় ইংরেজি দৈনিক নিউ নেশনের বার্তা সম্পাদক ছিলেন। কাজ করেছেন টেলিগ্রাফ পত্রিকায়। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. সামাজিক কাজ
titleC. ব্যক্তিগত ও শিক্ষাজীবন
titleD. প্রকাশিত গ্রন্থ
উত্তর: titleA
প্রকৌশল ও প্রকৌশলীদের কাজে উভয় স্নাতক ছাত্রীদের নিম্ন উপস্থিতি পরিলক্ষিত হয়। নারীদের স্নাতক ডিগ্রী প্রদানের সংখ্যা ২০০৩-এ ২০.৪% থেকে ২০০৯-এ ১৭.৮%-এ নেমে আসে এবং ২০১২-এ ১৮.৯%-এ ফেরত আসে। প্রকৌশল কর্মক্ষেত্রে নারীদের কম উপস্থিতি বিভিন্ন ক্ষেত্রের দ্বারা পরিবর্তিত হয়। ২০০৮-এ কর্মক্ষেত্রের নারী যন্ত্র প্রকৌশলীর সংখ্যা ৬.৭% , তড়িৎ ও ইলেক্ট্রনিক এবং ইলেক্ট্রনিক্স ৭.৭%, মহাকাশ এবং পুরকৌশল ১০.৪%, রসায়ন ১৩.১% এবং কম্পিউটার এবং সফ্টওয়্যার প্রকৌশলী ২০.৯% এর অধিক হয়েছে। ডক্টরেট ধরে রাখা নারীর সংখ্যার পরিমাণ বাড়ানোর সময় এই মানগুলি আরও বেশি সংখ্যক সংখ্যাযুক্ত হয়।

নারীদের প্রদত্ত মাস্টার্স ডিগ্রির ক্ষেত্রে ২০০৩ (২২.৩%) থেকে ২০১২ (২৩.১%) এই সময়ে শতাংশে খুব বেশি পরিবর্তন হয়নি। প্রকৌশল ক্ষেত্রে নারীদেরকে প্রদত্ত ডক্টরেট ডিগ্রি ১৯৯৫ সালের ১১.৬% থেকে বেড়ে ২০০৪ সালে ১৭.৪%, ২০০৮ সালে ২১.১% তারপর ২০১২ সালে ২২.২%।

১৯৯৭ সাল থেকে, প্রকৌশল বিষয়গুলিতে এশীয় নারীদের ভর্তির হার প্রায় ৩০% থেকে ৩৪% এ বৃদ্ধি পেয়েছে কিন্তু কোনো প্রকারে ২০০২ সালে কমে যায়। আফ্রিকান আমেরিকান নারীরা একই সময়ের মধ্যে ২১% থেকে ৩৩% পর্যন্ত প্রকৌশলে তাদের প্রতিনিধিত্ব বৃদ্ধি করেছে। মেক্সিকান আমেরিকান (চিকানা) এবং পুয়ের্তো রিকান নারীরা তাদের প্রতিনিধিত্ব ২৫% থেকে ৩১% বৃদ্ধি করেছে। এমনকি যদি এই পরিসংখ্যানগুলিতে জাতিগোষ্ঠীগুলো অন্তর্ভুক্ত করা হয়, সমস্ত জাতিগোষ্ঠী থেকে পুরুষরা এখনও প্রকৌশল স্নাতক প্রোগ্রামে ভর্তি নারীদের অনুপাতকে অতিক্রম করেছে।

স্নাতক ডিগ্রি অর্জনকারী নারীদের সংখ্যা এবং যারা গ্র্যাজুয়েট স্কুলে স্নাতক পরবর্তীতে ভর্তি হয় তাদের মধ্যে একটি উল্লেখযোগ্য পরিমান ঝড়ে পড়ার হার রয়েছে। গত ৩৫ বছর ধরে, পুরুষদের তুলনায় নারীদের তাদের স্নাতক ডিগ্রি অর্জনের পরই স্নাতকোত্তর স্কুলে ভর্তি হওয়ার সম্ভাবনা বেশি। নারীরা যারা স্নাতক ডিগ্রী অর্জনের পরই গ্র্যাজুয়েট প্রোগ্রামে ভর্তি হয়না তাদের যত্নশীল হতে হয় পরিবারে নারী হওয়া সত্বে এবং তাদের কর্ম-পরিবার দ্বন্দ্বের সম্মুখীন হতে হয়।
এতে করে কর্মক্ষেত্রে নারীদের কম প্রতিনিধিত্ব রয়ে যায়। ২০০৯ সালে, মোট কর্মক্ষেত্রে নারীরা ৪৮% অন্তর্ভূক্ত ছিল, কিন্তু মাত্র ১৪% নারীরা প্রকৌশল কর্মক্ষেত্রে।

সঠিক অনুচ্ছেদ শিরোনাম কোনটি?
titleA. জেন্ডার স্টেরিওটাইপ্স
titleB. অস্ট্রেলিয়া
titleC. প্রকৌশল ডিগ্রী প্রোগ্রামে নারী শিক্ষার্থীদের নিম্ন হার
titleD. মার্কিন যুক্তরাষ্ট্র
উত্তর: titleD
ডিম্বাশয় রোগগুলি অন্তঃস্রাব রোগ বা প্রজনন ব্যবস্থার একটি রোগ হিসেবে শ্রেণীবদ্ধ হতে পারে।

ডিম্বাশয়ের ফলিকল থেকে ডিম্ব মুক্তি পেতে ব্যর্থ হলে ডিম্বাশয় একটি ডিম্বাশয় আম (ওভারিয়ান সিস্ট) গঠন করতে পারে। স্বাস্থ্যকর মহিলারা সাধারণত ছোট ডিম্বাশয় আময়ে (ছোট ওভারিয়ান সিস্ট) আক্রান্ত হয়। কিছু মহিলার স্বাভাবিকের চেয়ে বেশি রক্তচাপ (পলিসিসটিয়িক ডিম্বাশয় সিনড্রোম) থাকে, যা সাধারণত ফলিকলের বিকাশকে বাধা দেয় এবং এর ফলে চক্র অনিয়মের সৃষ্টি হয়।
সঠিক অনুচ্ছেদ শিরোনাম কোনটি?
titleA. কার্যাবলী
titleB. চিকিৎসাক্ষেত্রে গুরুত্ব
titleC. এক্সট্রিমিটি
titleD. মাইক্রোএনাটমি
উত্তর: titleB
১৯৯৮ সালে পরিসংখ্যানে অসামান্য অবদান রাখায় স্টাফোর্ডশায়ার বিশ্ববিদ্যালয়ের তরফে সম্মানসূচক ডক্টর অব টেকনোলজি লাভ করেন। ক্রিকেটে অবদান ও সম্প্রচারে প্রভূতঃ ভূমিকা রাখার প্রেক্ষিতে ২০০৪ সালে রাণীর জন্মদিনের সম্মাননায় অভিষিক্ত হন। বর্ষসেরা বিয়ার্ড পুরস্কারসহ বিয়ার্ড লিবারেশন ফ্রন্টের পক্ষে বেশকিছু পুরস্কার পান। অন্ধ ও আংশিক দৃষ্টিশক্তির অধিকারীদের নিয়ে গড়ে উঠা দাতব্য ক্রীড়া সংস্থা হিসেবে ব্রিটিশ অন্ধ ক্রীড়ার প্রথম সভাপতির দায়িত্ব লাভ করেছেন তিনি।

সঠিক অনুচ্ছেদ শিরোনাম কোনটি?
titleA. প্রকাশনা
titleB. সম্মাননা
titleC. খেলোয়াড়ী জীবন
titleD. ব্যক্তিগত জীবন
উত্তর: titleB
স্পিনার হাঙর "জরায়ু" বা সহজভাবে বললে এরা সরাসরি জন্মদান করে। স্পিনার হাঙরের ভ্রূণ নিউট্রিটিভ ইয়ক থেকে বিকশিত হওয়ার জন্য প্রয়োজনীয় পুষ্টি পায়। এদের গর্ভকাল সময়সীমা ১২-১৫ মাস ধরে চলে। তটভূমির কাছাকাছি অবস্থানকালে গ্রীষ্মে কালের শুরুর দিকে এরা বাচ্চা জন্ম দেয়। উত্তর আমেরিকার উপকূলীয় এলাকায় প্রজনন মৌসুমে এদের ব্যাপক সমাগম ঘটে। তাছাড়া ভূমধ্যসাগরীয় উপকূলবর্তী এলাকা ও উত্তর আফ্রিকান উপকূলেও প্রজনন মৌসুমে এদের ব্যাপক সমাগম ঘটে।

মা হাঙর এক বারে ৩-১৫ টি হাঙর শাবকের জন্ম দেয়। জন্ম নেওয়ার পর এদের দৈর্ঘ্য হয় ২৪-৩০ ইঞ্চি (৬০-৭৫ সেমি) এর মধ্যে। জন্ম নেওয়ার পর অবিলম্বে ছোট বাচ্চাদের অগভীর জলে গিয়ে আশ্রয় নিতে হয়। এর কারণ সহজে খাদ্য খোজা ও অন্যান্য শিকারি প্রাণীদের হাত থেকে রক্ষা পাওয়া। জীবনের প্রথম ও গুরুত্বপূর্ণ এই সফরে মা হাঙর শিশুদের সাহায্য করে, যদিও বেশিরভাগ বাচ্চা তাদের প্রথম জন্ম দিনের আগেই মারা যায়।

সঠিক অনুচ্ছেদ শিরোনাম কোনটি?
titleA. বিপদ
titleB. নামকরণ
titleC. প্রজনন
titleD. গুরুত্ব
উত্তর: titleC
৫ মে, ২০১৬ তারিখে সর্বভারতীয় তৃণমূল কংগ্রেস সমগ্র প্রার্থীতালিকা প্রকাশ করে। ১০ মার্চ তারিখে ভারতীয় জনতা পার্টি প্রথম দফায় ৫২ জন প্রার্থীর তালিকা প্রকাশ করে। ভারতের কমিউনিস্ট পার্টি (মার্ক্সবাদী), ভারতের কমিউনিস্ট পার্টি, বিপ্লবী সমাজতন্ত্রী দল ও সারা ভারত ফরওয়ার্ড ব্লক নিয়ে গঠিত বামফ্রন্টও নিজস্ব প্রার্থীতালিকা প্রকাশ করে। বামফ্রন্টের সঙ্গে ‘আসন সমঝোতা’ করে ভারতীয় জাতীয় কংগ্রেস ৯২ জন প্রার্থীর তালিকা প্রকাশ করে।

সঠিক অনুচ্ছেদ শিরোনাম কোনটি?
titleA. দল
titleB. প্রার্থী
titleC. বাম গণতান্ত্রিক ধর্মনিরপেক্ষ জোট
titleD. প্রেক্ষাপট
উত্তর: titleB
২০০০-০১ মৌসুমে আঘাতের কারণে খেলোয়াড়ী জীবেন ব্যাঘাতের কারণ হয়ে দাঁড়ায়। সুস্থ হয়ে তিনি আরও তার বোলিং ভঙ্গীমাকে আরও চকচকে করে আরও ইনসুইং করাতে থাকেন। একদিনের আন্তর্জাতিকে তাকে বেশ খরুচে বোলারে পরিণত করে। ওভারপ্রতি তিনি পাঁচের ওপর রান দিয়েছেন। কিন্তু বোলিং পরিবর্তনের ফলে আরও বেশি কার্যকরীতা প্রদর্শন করেন। নিজেকে ধ্রুপদীমানের আক্রমণাত্মকধর্মী বোলারে পরিণত করেছেন। আঘাত ও নিজস্ব সক্ষমতায় ব্যাঘাতের কারণে তাকে নিউজিল্যান্ড দলে দেখা যায়নি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. আইসিসি চ্যাম্পিয়ন্স ট্রফি
titleC. খেলোয়াড়ী জীবন
titleD. খেলার ধরন
উত্তর: titleD
আহোম সেনাপতি প্রথমে কলিয়াবরে নিজেদের দুর্গ স্থাপন করে গুয়াহাটির দিকে রওনা হয়েছিলেন। ১৬৬৭ সালের সেপ্তেম্বর মাসে ডেকা ফুকন ব্রহ্মপুত্রের উত্তর পারে স্থিত বাহবারী অঞ্চল দখল করেন। ব্রহ্মপুত্র নদীর দক্ষিণ পার জলপথ ও স্থলপথে আক্রমণ করেন ফলে কপিলী নদী ও গুয়াহাটির মধ্যবর্তী অঞ্চলে স্থিত কাজলী, সোনাপুর, পানীখেতী ও তীরামারের দুর্গ দখল করিতে সক্ষম হন। আহমেরা গুয়াহাটির উত্তর ও দক্ষিণে স্থিত মোগলের ১০টি দুর্গ উত্তরে—কানাই-বরশী-বোয়া, হিল্লার,হিন্দুরিঘোপা, পাটদুয়ার করাই ও দক্ষিণে—লতাশিল, জয়দুয়ার, ধরমদুয়ার, দুয়ারগুরিয়া এবং পাণ্ডু ইত্যাদিতে সংঘর্শ হয়েছিল। এই যুদ্ধে আহোম সামান্য ক্ষতি হয়েছিল কিন্তু দুর্গ দখল করিতে সক্ষম হয়েছিলেন। এই সময়ে নতুন সেনারা আহোমের প্রতি প্রতিশোধ নেওয়ার উদ্দেশ্যে মোগল সেনাবাহিনীতে যোগদান করেছিলেন। আহোমেরা নৌ-সেনা ব্যবহার করে উমানন্দ ও বরহাট নিজের অধীনে আনেন। আহোমেরা ফিরোজ খানকে পরাস্ত করে মানাহমুখ অঞ্চল নিজেদের অধীনে আনেন ও ফিরোজ খানকে বন্দী করেছিলেন। এইভাবে আহোমেরা গুয়াহাটি পুনরায় দখল করেন ও মানাহমুখ পর্যন্ত নিজেদের সাম্রাজ্য বিস্তার করিতে সক্ষম হন। ইহার কিছুদিন পর রামসিংহ বিশাল মোগল সেনা নিয়ে আহোমকে আক্রমণ করেন ও গুয়াহাটিতে পুনরায় মোগল সাম্রাজ্য বিস্তার করিতে সক্ষম হয়েছিলেন কিন্তু অন্যান্য অঞ্চল আহোমের অধীনে ছিল।

সঠিক অনুচ্ছেদ শিরোনাম কোনটি?
titleA. আহোমদের কূটনৈতিক পরিকল্পনা
titleB. গুয়াহাটি পুনরায় দখল
titleC. পটভূমি
titleD. শরাইঘাট যুদ্ধের সুচনা
উত্তর: titleB
ক্রিস্টোফার হিচেন্স বলেন যে, বিভিন্ন ধর্মমত স্বমেহন ও সমপ্রেমিতার মত, প্রাপ্তবয়স্কদের মাঝে পারস্পারিক সম্মতিক্রমে সংঘটিত, বিশেষ কিছু যৌনাচারকে ‘প্রকৃতিবিরুদ্ধ’ হওয়ার অজুহাতে বিরোধিতা করে। তদুপরি, কিছু ধর্ম এসব আচরণকে আইনগতভাবে নিষিদ্ধ করার জন্য দাবি জানায়, পক্ষান্তরে কেউ কেউ এধরনের দাবিকে দেখে এক ধরনের বৈষম্য হিসেবে।

সঠিক অনুচ্ছেদ শিরোনাম কোনটি?
titleA. সান্ত্বনা দেওয়া ও তাৎপর্য প্রদানের আখ্যান
titleB. আধিপত্যবাদ
titleC. যৌনতা সম্পর্কিত বিষয়াদি
titleD. ধর্মীয় নেতাদের অসৎ উদ্দেশ্য
উত্তর: titleC
২০১৭ সালে পরিচালিত একটি সমীক্ষায় দেখা গেছে যে বেশিরভাগ লোকের শৌচাগারের প্রবেশাধিকার ছিল তবে ৯৩% পয়ঃনিস্কাশন সুবিধা নিকাশী ব্যবস্থার সাথে সংযুক্ত ছিল না। বরং মানব বর্জ্য ক্ষেতগুলিতে সার হিসাবে ব্যবহৃত হত যা অন্ত্রের কৃমি ছড়িয়ে দেওয়ার সম্ভাব্য স্বাস্থ্য ঝুঁকি তৈরি করে। জরিপে আরও দেখা গেছে যে এক চতুর্থাংশ লোকের পানীয় জল দূষিত ছিল।

সঠিক অনুচ্ছেদ শিরোনাম কোনটি?
titleA. স্বাস্থ্য অবস্থা
titleB. আয়ু
titleC. পয়ঃনিস্কাশন
titleD. চক্ষু চিকিৎসা
উত্তর: titleC
জাতীয় রাজধানী অঞ্চল দিল্লি হল একটি মহানগরীয় অঞ্চল। জাতীয় রাজধানী নতুন দিল্লি ও পার্শ্ববর্তী বাগপত, গুরগাঁও, সোনিপত, ফরিদাবাদ, গাজিয়াবাদ, নইডা, বৃহত্তর নইডা নিয়ে ভারতের রাজধানী। দিল্লি একটি কেন্দ্রশাসিত অঞ্চল হলেও এর প্রশাসনিক গঠনতন্ত্র অনেকটা রাজ্যের সমতুল্য। দিল্লির নিজস্ব বিধানসভা, হাইকোর্ট এবং মুখ্যমন্ত্রীর নেতৃত্বাধীন একটি মন্ত্রিসভা আছে। কেন্দ্রীয় সরকার ও দিল্লি সরকার যৌথভাবে নতুন দিল্লি শাসন করে। ২০০৩ সালে তৎকালীন কেন্দ্রীয় সরকার দিল্লিকে পূর্ণ রাজ্যের স্বীকৃতি দেওয়ার জন্য সংসদে একটি বিল আনে। তবে এটি পাস করা হয়নি।

সঠিক অনুচ্ছেদ শিরোনাম কোনটি?
titleA. দিল্লি
titleB. হরিৎপ্রদেশ / পশ্চিমাঞ্চল / ব্রজপ্রদেশ
titleC. ইতিহাস
titleD. কামতাপুর
উত্তর: titleA
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্তপরিবেশে চুয়াডাঙ্গা সরকারি কলে অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্য্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কো চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।

চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক
কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক লাইব্রেরী আছে। দৃষ্টি নন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মীনার অবস্থিত।

পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজ সেবা মূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ সুন্দর চত্বর হাজার হাজার শিক্ষার্থীর কলাতানে মুখরিত হয়ে ওঠে।

সঠিক অনুচ্ছেদ শিরোনাম কোনটি?
titleA. জমির পরিমাণ
titleB. প্রতিষ্ঠার ইতিহাস
titleC. মোট শিক্ষক সংখ্যা
titleD. মোট ছাত্র-ছাত্রীর সংখ্যা
উত্তর: titleB